અંકલેશ્વર શિવસેનાના પ્રમુખના પુત્ર વિવેકની હત્યા તેની સાવકી માતા રોહિણીએ કરી હોવાનો ઘટસ્ફોટ થયો છે. આ ઘટનામાં પોલીસે રોહિણીબેન પૂછપરછ કરતા તેઓ ભાંગી પડ્યા હતા અને પારિવારિક ઝઘડાને કારણે તેમણે વિવેકની હત્યા કરી હોવાની કબૂલાત કરી હતી. ઉલ્લેખનીય છે કે અંકલેશ્વર જીઆઇડીસીની મધુવન સોસાયટીમાં રહેતાં અને શિવસેનાના પ્રદેશ ઉપપ્રમુખ સતીષ પાટીલનો 17 વર્ષીય પુત્ર વિવેક ઉર્ફે બાદલ શનિવારે બપોર બાદ ગુમ થઈ બન્યો હતો. શનિવારે મધ્યરાત્રીએ સતીષ પાટીલના અન્ય મકાનના કમ્પાઉન્ડમાંથી તેનો મૃતદેહ મળી આવ્યો હતો. તેના મોઢામાંથી ફીણ જોઈને પોલીસે હત્યાની થીયરી પર તપાસ આગળ વધારી હતી. પણ રોહિણીની પૂછપરછમાં તેણે પારિવારિક ખટરાગથી વિવેકની ગળું દબાવી હત્યા કરીની કબૂલાત કરી હતી.